# name
40è aniversari de les primeres eleccions municipals. (2019)

# metadata.dc.description[].value
Material elaborat pel CRAI Biblioteca del Pavelló de la República

# metadata.dc.description.abstract[].value
El CRAI Biblioteca del Pavelló de la República commemora el 40è aniversari de les primeres eleccions municipals democràtiques a l'estat espanyol amb una selecció de material dels seus fons. Fa 40 anys, un dimarts 3 d'abril de 1979, es van celebrar les primeres eleccions municipals i es van constituir els primers ajuntaments democràtics a l'estat espanyol, després de quatre dècades de dictadura franquista, amb alcaldes nomenats a dit i regidors triats pel sistema de representació de terços del franquisme (sindical, familiar i corporatiu). 

 

A Catalunya, la participació va ser d’un 61, 5 %. El partit més votat va ser el dels socialistes, el segon, el PSUC i el tercer, Convergència i Unió. Per nombre de regidors i alcaldes, el primer lloc el va ocupar  la federació nacionalista, però, a les ciutats més importants (Barcelona, Tarragona, Lleida i Girona i les grans ciutats de l’àrea metropolitana), els alcaldes van ser del PSC o del PSUC. 

 

A l'estat  espanyol, la participació va ser també d’un 61 % i escaig i el partit que va obtenir més vots i regidors fou la Unió de Centre Democràtic (UCD), que havia guanyat també les eleccions generals espanyoles del mateix any. No obstant, a moltes ciutats importants (Madrid,  València, Saragossa, Palma, Màlaga i Múrcia) els  candidats a l'alcaldia d’UCD van ser desbancats per coalicions d'esquerra formades pel Partit Socialista Obrer Español (PSOE) i el Partit Comunista d'Espanya (PCE).

 

Mostrem un recull de documents que van generar aquests partits polítics amb motiu de la campanya electoral: díptics, cartells, programes electorals, adhesius, cartells, etc. i altres documents relatius a les candidatures i al mateix procés electoral.

# metadata.dc.rights[].value
cc-by (c) Universitat de Barcelona. CRAI, 2019

# metadata.dc.subject.other[].value
Universitat de Barcelona. CRAI Biblioteca del Pavelló de la República

# metadata.dc.title[].value
40è aniversari de les primeres eleccions municipals. (2019)